Market Timing P.M. – บล.กสิกรไทย
Support : 1675, 1650 Resistance : 1685, 1695 SET เคลื่อ …
15 ส.ค. 2561

Support : 1675, 1650
Resistance : 1685, 1695
SET เคลื่อนไหวอยู่ระหว่าง 1678-1690 และปิดตลาดช่วงเช้าที่ระดับ 1679.72 จุด ลดลง 15.63 จุด หรือ -0.92% ด้วยมูลค่าการซื้อขาย 2.96 หมื่นล้านบาท
เช้านี้ SET อ่อนตัวหลุดจุดต่ำระยะสั้นแถว 1685 เข้าใกล้ระดับแนวรองรับเชิงการวัดบริเวณ 38.2% ที่ 1675 ด้านสัญญาณ RSI ระดับชั่วโมง ถอยตัวลงเข้าสู่เขตขายมาก มีสิทธิที่เผชิญแรงซื้อคืนบ้าง จึงประเมิน บ่ายนี้ SET ยังไม่น่าจะหลุดแนวรองรับบริเวณ 1675 และเกิดการเด้งสั้นขึ้น โดยมีระดับแนวต้านอยู่ที่ 1685 และ 1695
EPG ระดับวัน ราคาทำจุดสูงที่บริเวณ 8.8 ก่อนกลับมาแกว่งตัวเหนือกลุ่มค่าเฉลี่ยที่เรียงตัวในเชิงบวก ล่าสุด ราคายกตัวข้ามผ่านแนวเส้นกด พร้อมด้วย vol ที่ค่อยๆเพิ่มสูงขึ้น ด้าน %K ของ Mod Stoch. เริ่มยกตัวขึ้นเหนือ %D จึงประเมิน ราคามีสิทธิที่จะยกตัวขึ้นเข้าทดสอบกรอบบนของช่องขนาน แนะซื้อเก็งกำไร โดยมีเป้าหมายการทำกำไรที่บริเวณ 9 และ 9.5 ขณะที่ใช้การถอยตัวหลุด 8.15 เป็น stop loss